Ćiril Iveković
Ćiril Metod Iveković je arhitekta, rođen u Klanjecu 1864. godine, Hrvatska. Završio je Višu obrtnu školu u Beču. U periodu od 1885. do 1889. studirao je arhitekturu u Beču. Uradio je dvorišno pročelje carskog dvora i dvorskog Historijskoumjetničkog muzeja.

Ostvarenja u Bosni i Hercegovini 
U službi Zemaljske vlade u Sarajevu je od 1890-1896. godine. U tom periodu uradio je nekoliko značajnih projekata.
 Carinarnica u Sarajevu, koja je srušena između dva svjetska rata.
 Vijećnice u Brčkom,  projektovana je 1892. godine u pseudomaurskom stilu. Proglašena je za nacionalni spomenik BiH. Cijela kompozicija objekta komponirana je po principu stroge simetrije sa središnjim, jače izbačenim rizalitom i dva manja ugaona rizalita.
 Park na Ilidži uz banjski i hotelski kompleks, prvi je park u Bosni i Hercegovini urađen po projektnom rješenju. Bio je uraćen u neobaroknom stilu, sa pažljivo oblikovanim cvjetnim rondelima, drvenim paviljonom kao kafanom na vještačkom brijegu,  vještačkim jezercetom, kanalima i  drvenim mostićima.. 
 Gradska vijećnica Sarajevo završena je 1896. godine po projektu koji je započeo Alexander Wittek, a završio Ćirković. 
 Obnova Ali-pašine džamije 1894. godine.
 Medresa u Travniku iz 1895. godine.

Djelovanje u Hrvatskoj 
Nakon Bosne i Hercegovine seli se u Dalmaciju, gdje je radio na: 
 stolnoj crkvi u Kotoru
 restauraciji crkve svetog Krševana i krstionice katedrale u Zadru
 restauraciji kapelice svete Stošije u stolnoj crkvi u Zadru
crkva Gospe Loretske u Zadru (Arbanasi)
 arheološkim iskopavanjima u Asseriji, Duklji kraj Podgorice, Burnumu, Bribiru i Čitluku
Pored arhitekture, bavio se i arheologijom, stručnim radovima iz istorije i literaturom. Objavio je dramu Fignis regni, i romane Povijest jednog individua i Mučenica.
Od 1920. godine živio je  u Zagreb gdje je i umro 1932. godine. Radio je  kao profesor na Višoj tehničkoj školi. Izabran je za člana Jugoslavenske akademije 1922. godine.

Reference

Literatura 
 Ibrahim Krzović - Arhitektura secesije u Bosni i Hercegovini, Kulturno naslijeđe, Sarajevo

Jugoslavenski arhitekti
Bosanskohercegovački arhitekti
Hrvatski arhitekti
Ilidža